
ΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 1489 

22 Δεκεμβρίου 1993 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εγχωρίου περιουσίας δασι¬ 
κής έκτασης στην Αγία Αναστασία - Κούπα στην 
Κοινότητα Ποταμού Κυθήρων Νομού Αττικής _ 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου του Δήμου Χαλανδρίου (Ν. Αττι¬ 
κής) .. 2 

Τροποποίηση του από 1.8.1989 Π. Δ/τος «Έγκριση 
μεταφοράς συντελεστή δόμησης και ταυτόχρονης 
πραγματοποίησης μέρους μεταφοράς αυτής» .... 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. Δ/1408 (1) 

Κήρυξη ως αναδασωτέας εγχωρίου περιουσίας δασικής 
έκτασης στην Αγία Αναστασία - Κούπα στην Κοινότητα 
Ποταμού Κυθήρων Νομού Αττικής. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Τις διατάξεις: α) Του άρθρου 117 παρ. 3 του Συντάγ¬ 
ματος της Ελλάδος. 

β) Των άρθρων 188-205 του Ν.Δ. 86/69 «περί Δασικού 
Κωδικός» και άρθρ. 37-44 Ν. 998/79. 

γ) Του Νόμου 3200/1955 «περί διοικητικής αποκε- 
ντρώσεως», οε συνδυασμό με τις διατάξεις του Ν.Δ. 532/ 
1970 «περί συμπληρώσεως των διατάξεων περί διοικητι¬ 
κής αποκεντρώσεως» και του 709/1970 Β.Δ/τος, που εκ- 
δόθηκε σε εκτέλεση αυτού. 


2) Τις εξής διαταγές του Υπουργείου Γεωργίας: 
α) 160417/1180/9.7.1980, 

β) 182447/3049/24.9.1980, 
γ) 141823/24.2.1983, 
δ) 80300/4928/5.8.1991, 
ε) 85906/12.5.1989. 

3) Την πρόταση που υποβλήθηκε με τις 3996/29.6.93 
αναφορά του αρμόδιου Δασαρχείου Πειραιά, σχετικά με 
την κήρυξη ως αναδασωτέας της κατωτέρω δασικής έκτα¬ 
σης και εμβαδού 13,325 στρ. που καλυπτόταν από ρείκια 
σχίνα και ασπαλάθους κάηκε την 21.5.93. 

Επειδή η έκταση χρειάζεται προστασία για την επανα- 
δημιουργία της δασικής βλάστησης που καταστράφηκε 
από πυρκαγιά και η οποία θα αποκατασταθεί με φυσική 
αναγέννηση ή με πρόγραμμα τεχνητής αναδάσωσης, μέσα 
σε τρία χρόνια, που θα καταρτίοει το αρμόδιο Δασαρχείο 
και δεν υπάρχει φιλοδασική επιτροπή για να γνωμοδοτήσει 
πάνω στο θέμα αυτό, αποφασίζουμε: 

Κηρύσσουμε ως αναδασωτέα, με σκοπό την προστασία 
για την επαναδημιουργία της δασικής βλάστησης που 
κάηκε, δασική έκταση 13,325 στρέμματα. 

Η έκταση αυτή, που βρίσκεται στη θέση Αγ. Αναστασία - 
Κούπα της περιφέρειας της Κοινότητας Ποταμού Κυθή¬ 
ρων Νομαρχίας Πειραιά, καλυπτόταν από ρείκια ασπαλά¬ 
θους, κάηκε την 21.5.93. 

Σχετικό το σχεδιάγραμμα με κλίμακα 1:5000 το οποίο 
αποτελεί αναπόσπαστο μέρος της απόφασης αυτής και 
στο οποίο η έκταση φαίνεται με τα στοιχεία Α Β Γ Δ Ε Ζ ΗI 
Α και με όρια: 

Ανατολικά: Αγροτικός δρόμος. 

Δυτικά: Αγροτική έκταση - Αγροτικές οικίες. 

Βόρεια: Αγροτικός δρόμος. 

Νότια: Αγροτικός δρόμος - αγροτικές εκτάσεις και οι¬ 
κίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Νοεμβρίου 1993 

Ο Νομάρχης 
ΝΙΚ. ΣΧΟΙΝΑΣ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

. - - - ' ( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου του Δήμου Χαλανδρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ.λπ.» (Α' 58). 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154) όπως τροποποιήθηκε με το υπ’ 
αριθ. 367/1987 Π. Δ/γμα (Α' 163). 

4. Τις διατάξεις της παρ. 1 (εδ. ιδ) του άρθρου 23 του Ν. 
1558/1985 «Κυβέρνηση και Κυβερνητικά όργανα» (Α' 
137). 

5. Την 39841/17.11.1993 αίτηση του Αλεξάνδρου Φ. 
Καλδή. 

6. Τις 287/1993 και 339/1993 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος. 

7. Την 34793/14.9.1993 απόφαση του Υφυπουργού 
Περιβάλλοντος, Χωροταξίας και Δημοσίων Έργων για 
προέγκριση της σχετικής τεχνικής μελέτης, με πρόταση 
του Υπουργού Περιβάλλοντος, Χωροταξίας και Δημοσίων 
Έργων, αποφασίζουμε: 

Άρθρο 1 

1. Εγκρίνεται η πραγματοποίηση της μεταφοράς του 
συντελεστή δόμησης, που εγκρίθηκε με το από 
12.5.1992 Π. Δ/γμα (Δ' 515), από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
Κηφισιάς (Ν. Αττικής), επί της οδού Ραγκαβή αρ. 18, για 
το οποίο έχει εκδοθεί ο 4441/1992 σχετικός τίτλος δικαι¬ 
ώματος μεταφοράς συντελεστή δόμησης, στο όνομα του 
Αλεξάνδρου Φ. Καλδή σε άλλο ακίνητο (ωφελούμενο) που 
Βρίσκεται εντός του ρυμοτομικού σχεδίου του Δήμου Χα¬ 
λανδρίου (Ν. Αττικής) επί της οδού Εθνικής Αντιστάσεως 
αρ. 22, για το οποίο υφίσταται δικαίωμα πραγματοποίησης 
της μεταφοράς συντελεστή δόμησης υπέρ του Αλεξάν¬ 
δρου Φ. Καλδή, όπως το ωφελούμενο ακίνητο φαίνεται με 
στοιχεία Α, Β, Γ, Δ, Ε, Α, στο σχετικό πρωτότυπο διά¬ 
γραμμα σε κλίμακα 1:200 που θεωρήθηκε από τον Προϊ¬ 
στάμενο της Διεύθυνσης Τοπογραφικών Εφαρμογών με 
την 105313/1993 πράξη του και που αντίτυπό του σε φω¬ 


τοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 134,05 
τ.μ. που αντιστοιχεί σε 57,90 τ.μ. από ισόγειο του βαρυνο- 
μένου ακινήτου. 

3. Τα ειδικότερα στοιχεία του ωφελουμένου ακινήτου 
μετά τη μεταφορά είναι τα εξής: 

α) Εμβαδόν οικοπέδου: 386,00 τ.μ. 

β) Ποσοστό κάλυψης: 40% 

γ) Συντελεστής δόμησης: 1,247 (ειδικό κτίριο). 

δ) Μέγιστο επιτρεπόμενο ύψος του ανεγερθησομένου 
κτιρίου: Δέκα οκτώ μέτρα (18 μ.). 

ε) Πλάγιες αποστάσεις του κτιρίου: 1,3 μ. 

στ) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:100, που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 105313/ 
1993 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τον ενδιαφερόμενον πιστοποιητικό από το οικείο Υποθη¬ 
κοφυλακείο για την σημείωση στη μερίδα του δικαιούχου, 
του παρόντος Διατάγματος καθώς και βεβαίωση από την 
αρμόδια υπηρβοία του Υπουργείου Περιβάλλοντος, Χωρο¬ 
ταξίας και Δημοσίων Έργων ότι ακυρώθηκε ο 4441 /1992 
σχετικός τίτλος δικαιώματος μεταφοράς συντελεστή δό¬ 
μησης. 

Άρθρο 2 

1. Ακυρούται ο 4441 /1992 ονομαστικός τίτλος δικαιώ¬ 
ματος μεταφοράς συντελεστή δόμησης. 

2. Εγκρίνεται η χορήγηση νέου τίτλου μεταφοράς συ¬ 
ντελεστή δόμησης στο όνομα Αλεξάνδρου Φ. Καλδή για 
το υπολειπόμενο και μη χρησιμοποιηθέν εμβαδόν 22,10 
τ.μ. (80,00 τ.μ. - 57,90 τ.μ. = 22,10 τ.μ. από ισόγειο). 

Άρθρο 3 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛΙΟΤΗΣ 

(3) 

Τροποποίηση του από 1.8.1989 Π. Δ/τος «Έγκριση μετα¬ 
φοράς συντελεστή δόμησης και ταυτόχρονης πραγμα¬ 
τοποίησης μέρους μεταφοράς αυτής». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί 
καθορισμού ανωτάτου ορίου συντελεστού δομήσεως 
κ,λπ.» (Α' 58) και ειδικότερα του άρθρου 2. 

2. Τις διατάξεις του Π.Δ/τος 470/1979 «Περί μετασχη¬ 
ματισμού των συντελεστών δομήσεων εις εμβαδά κατά 
την εφαρμογή του Ν.880/1979» (Α' 138), όπως τροποποι¬ 
ήθηκε με το από 19.6.1987 Π. Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμί- 
σεως θεμάτων μεταφοράς συντελεστού δομήσεως κατά 
το Ν.880/1979» (Α' 154), όπως τροποποιήθηκε με το υπ’ 
αρίθ. 367/1987 Π. Δ/γμα (Α' 163). 

4. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) και ειδικότερα του άρθρου 
23 παρ. 1. 

5. Την υπ’ αριθ. 2408/1988 πράξη συναίνεσης των 
εταιρειών «ΔΙΑΚΕΝΤΡΟΣ Α.Ε.» και «ΛΙΝΑΙΗ Α.Ε.» όπως 
εκπροσωπούνται νόμιμα αποκλειστικών κυρίων του παρα¬ 
κάτω περιγραφομένου ακινήτου. 

6. Την από 7.1.1988 (αρ. πρωτ. 1046/1988) αίτηση των 
εταιρειών «ΔΙΑΚΕΝΤΡΟΣ Α.Ε.» και «ΛΙΝΑΙΗ Α.Ε.» όπως 
εκπροσωπούνται νόμιμα και της Αικατερίνης Βολιότη. 

7. Το 170/15.9.1993 υπηρεσιακό σημείωμα της Διεύ¬ 
θυνσης Οικοδομικών και Κτιριοδομικών Κανονισμών 
(Δ.Ο.Κ.Κ.). 

8. Την υπ’ αριθ. 159/1988 γνωοδότηση του Κεντρικού 
Συμβουλίου Χωροταξίας Οικισμού και Περιβάλλοντος. 

9. Την υπ’ αριθ. 17523/24.1.1989 απόφαση του Ανα¬ 
πληρωτή Υπουργού Περιβάλλοντος Χωροταξίας και Δημο¬ 
σίων Έργων για προέγκριση της σχετικής τεχνικής μελέ¬ 
της. 

10. Την κατόπιν αυτοψίας του υπαλλήλου Βασιλείου 


Αναγνωστόπουλου επιβεβαίωση των εμπλεκομένων στον 
υπολογισμό του μεταφερομένου συντελεστή δόμησης 
στοιχείων του ακινήτου που βρίσκεται στην οδό Σόλωνος 
30 εντός του ρυμοτομικού σχεδίου Αθήνας (Ν. Αττικής), 
με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Αρθρο 1 

Το από 1.8.1989 Π.Δ/γμα «Έγκριση μεταφοράς συντε¬ 
λεστή δόμησης και ταυτόχρονης πραγματοποίησης μέ¬ 
ρους μεταφοράς αυτής (Δ' 572)» τροποποιείται όπως στις 
επόμενες παραγράφους: 

1. Προστίθεται παράγραφος 7 στο προοίμιο με νέα 
αρίθμηση των παραγράφων αυτού ως εξής: 

«7. Το 170/15.9.1993 υπηρεσιακό σημείωμα της Δ/ 
νσης Οικοδομικών και Κτιριοδομικών Κανονισμών 
(ΔΟΚΚ)». 

2. Μετά το εδάφιο δ' της παραγράφου 2 του άρθρου 1 
του ως άνω διατάγματος προστίθεται εδάφια ε' και στ' ως 
εξής: 

ε) Δομημένη επιφάνεια: 382,56 τ.μ. 

στ) Μεταφερόμενη δομήσιμη επιφάνεια: 712,25 τ.μ. 
-382,56 τ.μ. = 329,69 τ.μ. από ορόφους. 

Αρθρο 2 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 3 Δεκεμβρίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


